เรื่องร้องเรียน: < ทีมงาน ส.ส.ปูอัด ไชยามพวาน (เขต26) >  ********แจ้งเป็นครั้งที่ 2 ************ เนื่องจากการแจ้งรอบที่แล้ว ผู้รับเหมาโทรกลับมาว่าเป็นการวางชั่วคราวแปปเดียว แต่ล่าสุดก็ยังวางกองเหมือนเดิม และไม่มีคนงานอยู่เลย ส่งผลให้ประชาชนผู้ใช้ทางเท้าจำนวนมากต้องเสี่ยงอันตรายเดินบนทางเท้า ไม่มีพื้นที่ปลอดภัยกับผู้ใช้ทางเท้าเลย  -  ได้รับเรื่องร้องเรียนจากประชาชนในพื้นที่รายหลายว่า บริเวณคลองบางค้อ ถนนวุฒากาศ ประชาชนไม่สามารถใช้ทางเท้าได้เลย ต้องมาเสี่ยงเดินบนถนน เนื่องจากงานก่อสร้างบริเวณคลองบางค้อ ได้กองกระสอบทรายและวัสดุต่างๆเต็มพื้นที่ทางเดินเท้า  จึงขอความอนุเคราะห์สำนักงานเขตจอมทองช่วยประสานงานกับหน่วยงานที่เกี่ยวข้อง เพื่อพิจารณาดำเนินการตรวจสอบและแก้ไขปัญหาดังกล่าวข้างต้นตามที่ท่านเห็นสมควร   หากมีข้อสงสัยประการใด สามารถติดต่อข้าพเจ้าและผู้ประสานงานตามหมายเลขโทรศัพท์ 06-2869-2780 ขอบคุณครับ
การดำเนินการของเจ้าหน้าที่: สำนักงานระบบควบคุมน้ำดำเนินการตรวจสอบ           สำนักงานระบบควบคุมน้ำได้ประสานผู้รับจ้าง เข้าดำเนินการเคลื่อนย้ายถุงทรายและสิ่งกีดขวางออกจากทางเท้าเป็นที่เรียบร้อย ปัจจุบันสามารถสัญจรได้ปกติ ขอขอบคุณประชาชนผู้แจ้ง
ความเห็นของผู้แจ้ง: ผมเข้าไปดำเนินการเองมาก่อนแล้วครับ ส่งไปรอบแรกไม่เห็นได้เรื่องไรเลย
พื้นที่: แขวงบางค้อ เขตจอมทอง กรุงเทพมหานคร